
REFERAT DE APROBARE

[bookmark: _Hlk117761750][bookmark: _Hlk239703905]privind aprobarea documentației tehnico-economice faza SF,  indicatorilor tehnico-economici, inclusiv anexa privind descrierea investiției, pentru proiectul:
[bookmark: _Hlk123204672]„RE-ECOLOGIZAREA TERENURILOR DEGRADATE ALE FOSTEI FABRICI DE CĂRĂMIDĂ MUREȘENI “
Obiectivul general al investiției îl constituie re-ecologizarea și reconversia funcțională a terenurilor degradate aferente fostei Fabrici de Cărămidă Mureșeni, prin reintegrarea acestora în circuitul economico-social al Municipiului Târgu Mureș și transformarea amplasamentului într-un spațiu verde multifuncțional destinat activităților recreative, sportive, educaționale și social-culturale, în conformitate cu obiectivele Programului Tranziție Justă 2021–2027.

Amplasamentul analizat este situat în intravilanul Municipiului Târgu Mureș, pe terenurile aferente fostei Fabrici de Cărămidă Mureșeni, reprezentând o zonă afectată de activități economice desfășurate pe o perioadă îndelungată și aflată în prezent într-un stadiu avansat de degradare funcțională, peisagistică și ecologică. După încetarea activităților industriale, terenul nu a mai beneficiat de intervenții sistematice de reabilitare, fiind supus proceselor naturale de degradare și ocupării spontane cu vegetație ruderală și pionieră.

Prin realizarea investiției se urmăresc o serie de obiective specifice, constand in re-ecologizarea și reconversia funcțională a terenurilor degradate rezultate în urma activităților economice desfășurate în trecut pe amplasamentul fostei Fabrici de Cărămidă Mureșeni, eliminarea factorilor care contribuie la degradarea terenului și ameliorarea condițiilor de mediu prin lucrări de curățare, modelare și pregătire a amplasamentului, refacerea și extinderea cadrului natural prin amenajarea unor suprafețe semnificative de spații verzi și prin creșterea biodiversității utilizând specii vegetale autohtone adaptate condițiilor pedoclimatice locale precum si implementarea unor soluții bazate pe natură și a elementelor de infrastructură verde-albastră pentru gestionarea durabilă a apelor pluviale, reducerea fenomenelor de eroziune și creșterea rezilienței amplasamentului la efectele schimbărilor climatice.

Deasemenea se are in vedere crearea unui nou spațiu public de interes municipal destinat recreerii, petrecerii timpului liber, activităților sportive, educaționale și social-culturale, dezvoltarea unei infrastructuri accesibile și incluzive care să permită utilizarea amplasamentului de către toate categoriile de utilizatori, inclusiv persoane cu dizabilități, copii, tineri, adulți și vârstnici precum si realizarea infrastructurii de bază necesare funcționării și dezvoltării viitoare a amplasamentului, respectiv circulații pietonale, velo și de serviciu, rețele tehnico-edilitare, iluminat public, sisteme de comunicații și măsuri de siguranță în exploatare.

[bookmark: _Hlk118707964]`			INDICATORII TEHNICO – ECONOMICI
pentru obiectivul de investiţii:

„RE-ECOLOGIZAREA TERENURILOR DEGRADATE ALE FOSTEI FABRICI DE CĂRĂMIDĂ MUREȘENI“

Din punct de vedere tehnic, economic, financiar, al sustenabilităţii şi riscurilor, atat SCENARIUL MINIMAL – Scenariul de viabilizare și pregătire a amplasamentului și SCENARIUL MAXIMAL – Scenariul de reconversie și dezvoltare integrată a zonei de agrement, urmaresc urmăresc atingerea acelorași obiective generale de re-ecologizare și reconversie funcțională a amplasamentului, diferențele fiind generate de amploarea investițiilor propuse, nivelul funcționalităților implementate și beneficiile estimate pe termen mediu și lung:

	
	Scenariul MINIMAL 
 [lei fara TVA]
	Scenariul MAXIMAL 
 [lei fara TVA]

	Valoare C+M
	50,259,176.38
	58,535,275.30

	Valoare deviz general
	71,716,899.52
	    81,403,259.14 



In baza analizei prezentate in cadrul SF, atat din punct de vedere al solutiilor tehnice propuse, al costurilor aferente, precum si in baza sustenabilitatii riscurilor pe care le implica adoptarea scenariilor propuse, SCENARIUL SELECTAT/RECOMANDAT in vederea studierii si implementarii in cadrul prezentei investitii este SCENARIUL MAXIMAL - Scenariul de reconversie și dezvoltare integrată a zonei de agrement

a) indicatori maximali, respectiv valoarea totală a obiectului de investiţii, exprimată în lei, cu TVA şi, respectiv, fără TVA, din care construcţii-montaj (C+M), în conformitate cu devizul general 
[bookmark: _Hlk236304542]
	Nr. 
	TOTAL VALOARE INVESTIŢIE
	Valoare 
(fără TVA)
	TVA
	Valoare 
(inclusiv TVA)

	1
	2
	3
	4
	5

	TOTAL GENERAL
	 81,403,259.14 
	 16,953,167.94 
	 98,356,427.07 

	Din care C + M
	 58,535,275.30 
	 12,292,407.81 
	 70,827,683.11 



b) indicatori minimali, respectiv indicatori de performanţă - elemente fizice/capacităţi fizice care să indice atingerea ţintei obiectivului de investiţii - şi, după caz, calitativi, în conformitate cu standardele, normativele şi reglementările tehnice în vigoare

	INDICATORI MINIMALI
	Propus

	
	SUPR [mp]

	1
	2

	Suprafata totala studiata prin proiect
	  89,948.00 

	Suprafete mineralizate, altele decat verzi
	  26,617.80 

	1
	C1 Ansamblu poarta, C2 Anexa functionala cu observator panoramic, C3, C4, C5 Anexe grupuri sanitare, C9 Anexa functionala gospodaresca
	       921.80 

	2
	Alei pietonale, platforme functionale 
	  10,350.00 

	3
	Pista de biciclete 
	    4,600.00 

	4
	Pista de alergare tartan (Lmin=1000.0 ml, l=1.25 m) 
	    1,416.00 

	5
	Teren de joaca pentru copii, fitness si multisport tartan
	    6,042.00 

	6
	Pump track parc  pentru role si biciclete, Skate parc si Minigolf
	    1,976.00

	7
	Mobilier urban (banci, pergole, cismele, cosuri de gunoi, stalpi de iluminat public, imprejmuire, panouri de informare, gradene)
	1,312.00

	Suprafete pregatite pentru implementarea unor obiective de investitii in etapele viitoare de dezvoltare a parcului, suprafete libere inierbate 
	    6,950.00 

	Spatii verzi propuse pentru amenajare
	  56,380.20



c) indicatori financiari, socio-economici, de impact, de rezultat/operare, stabiliţi în funcţie de specificul şi ţinta fiecărui obiectiv de investiţii
[bookmark: _Hlk234481568]
Indicatori de realizare RCO38 pentru proiect:

	
RCO38
	Suprafața asupra căreia au fost realizate intervenții de re-ecologizare și reconversi funcțională a terenurilor degradate, suprafete aferente investiției „Re-ecologizarea terenurilor degradate ale fostei Fabrici de Cărămidă Mureșeni”
	
8,9948 ha



Indicatori de rezultat RCR52 pentru proiect:

	

RCR52
	Suprafața sol reabilitat utilizat pentru zone verzi, locuințe sociale, activități economice sau alte utilizări, suprafete aferente investiției „Re-ecologizarea terenurilor degradate ale fostei Fabrici de Cărămidă Mureșeni”
	

8,9948 ha



d) [bookmark: _Hlk239704208]durata estimată de execuţie a obiectivului de investiţii, exprimată în luni
· Durata de realizare a investiției: 36 luni
· Durata de execuție a lucrărilor: 24 luni

e) descrierea sumara a proiectului 

Echiparea și dotarea obiectivului de investiții au fost stabilite în corelare cu funcțiunile propuse, cu necesitățile de exploatare și administrare ale amplasamentului, precum și cu obiectivele de dezvoltare ale zonei de agrement rezultate din conceptul de reconversie funcțională a terenurilor degradate ale fostei Fabrici de Cărămidă Mureșeni. 

În vederea asigurării condițiilor necesare funcționării și exploatării amplasamentului, investiția prevede realizarea infrastructurii tehnico-edilitare complete, incluzând rețele de alimentare cu energie electrică, iluminat public și arhitectural, rețele de alimentare cu apă, rețele de canalizare menajeră, stație de pompare apă, rețea de hidranți exteriori, rețele de comunicații electronice, fibră optică, sistem Wi-Fi și sistem de supraveghere video.

Dotările și echipamentele specifice funcțiunii propuse, includ mobilier urban destinat utilizatorilor parcului, respectiv bănci, mese, pergole, foișoare, cișmele, coșuri pentru colectarea selectivă a deșeurilor, rastele pentru biciclete, panouri informative și de orientare, totemuri, elemente de semnalistică, precum și alte dotări necesare funcționării și exploatării spațiilor publice amenajate.

Funcțiunile administrative și de deservire vor fi asigurate prin intermediul construcțiilor propuse, respectiv ansamblul poartă (C1), anexa funcțională cu observator panoramic (C2), anexele grup sanitar și vestiare (C3, C4, C5), precum și depozitul și anexa gospodărească (C9), toate echipate și dotate corespunzător funcțiunilor pe care le deservesc.

Pentru funcțiunile recreative, sportive și de petrecere a timpului liber sunt prevăzute echipamente și dotări specifice, dimensionate și selectate în conformitate cu destinația fiecărei zone funcționale, cu cerințele de siguranță în exploatare și cu normele tehnice aplicabile. În completarea infrastructurii și a construcțiilor de bază, sunt prevăzute următoarele funcțiuni și amenajări recreative, sportive, educaționale și de agrement:
· Zona de socializare si spectacole in aer liber tip amfiteatru (gradene inierbate)
· Terenuri de joaca pentru copii
· Terenuri de fitness (adulti, street workout, persoane cu dizabilitati, femei)
· Terenuri ptr sporturi multiple
· Teren de minigolf
· Pump track parc pentru role si biciclete
· Skate parc
· Parc tematic de educatie rutiera pentru copii
· Zona de relaxare si meditattie (gradene inierbate)
· Parcuri pentru animale de companie (mici si mari)
· Zona de picnic, plaja si pajiste urbana

Pe întregul amplasament, atât la nivelul circulațiilor pietonale și velo, cât și al construcțiilor, amenajărilor exterioare și funcțiunilor propuse, se vor avea în vedere asigurarea accesibilității, siguranței și securității în exploatare pentru toate categoriile de utilizatori. În acest sens, soluțiile tehnice vor include măsuri specifice privind accesibilizarea persoanelor cu dizabilități locomotorii, senzoriale și de vedere, eliminarea barierelor arhitecturale, realizarea traseelor accesibile, utilizarea elementelor tactile și de orientare, asigurarea iluminatului corespunzător, precum și implementarea sistemelor de supraveghere video, control acces și împrejmuire a amplasamentului, în vederea creșterii gradului de siguranță și a asigurării unei exploatări corespunzătoare a întregii zone de agrement.



Director adj.,
Mureșan Mihai

H O T Ă R Â R E A     nr. ______
din _____________________ 2026
[bookmark: _Hlk530393708]privind aprobarea documentației tehnico-economice faza SF,  indicatorilor tehnico-economici, inclusiv anexa privind descrierea investiției, pentru proiectul:

„RE-ECOLOGIZAREA TERENURILOR DEGRADATE ALE FOSTEI 
FABRICI DE CĂRĂMIDĂ MUREȘENI “

Consiliul local municipal Târgu Mureş, întrunit în şedinţă ordinară de lucru,
Având în vedere: 
a) Referatul de aprobare nr. 43048/10694 Din 08.09.2026, inițiat de Primarul Municipiului Târgu Mureș, prin Serviciul public Administrația Domeniului Public, privind aprobarea documentației tehnico-economice faza SF și a  indicatorilor tehnico-economici, inclusiv anexa privind descrierea investiției , pentru proiectul:„RE-ECOLOGIZAREA TERENURILOR DEGRADATE ALE FOSTEI FABRICI DE CĂRĂMIDĂ MUREȘENI“
b) Raportul Comisiilor de specialitate din cadrul Consiliului local municipal Târgu Mureş, 
c) Proiectul nr.211/2025 privind :„RE-ECOLOGIZAREA TERENURILOR DEGRADATE ALE FOSTEI FABRICI DE CĂRĂMIDĂ MUREȘENI “ elaborat 
de către AT STUDIO SRL.
În conformitate cu:
· Art. 1-2, art. 5 și art. 7 din H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare,
· Art. 80-83 din Legea nr. 24/2000 republicată, privind normele de tehnică legislativă pentru elaborarea actelor normative,
· O.G. nr. 71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare,
· Art. 44 din Legea nr. 273/2006 privind finanţele publice locale, cu modificările şi completările ulterioare, 

În temeiul dispozițiilor art. 129 alin. (1), alin (2) lit. b), alin (4) lit. d), art. 136 alin (1), art. 139 alin. (1) şi ale art. 196 alin. (1) lit. a) din O.U.G. nr. 57/2019 privind Codul administrativ,

H o t ă r ă ş t e :

    Art. 1. Se aprobă documentația tehnico-economică faza SF, indicatorii tehnico-economici privind descrierea scenariului maximal a investiției, pentru proiectul: „RE-ECOLOGIZAREA TERENURILOR DEGRADATE ALE FOSTEI FABRICI DE CĂRĂMIDĂ MUREȘENI“ conform Anexei 1, care face parte integrantă din prezenta hotărâre.
  Art. 2. Cu aducerea la îndeplinire a prevederilor prezentei hotărâri se încredinţează Primarul Municipiului Târgu Mureş, prin Direcția Economică, Direcția Arhitect Şef şi Serviciul public- Administraţia Domeniului Public.
 Art. 3. În conformitate cu prevederile art. 252, alin. 1, lit. c, ale art. 255 din O.U.G. nr. 57/2019 privind Codul administrativ, precum şi ale art. 3 alin.1 din Legea nr. 554/2004 privind contenciosul administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.
 Art. 4. Prezenta hotărâre se comunică:
- Primarului
- Direcției Economice
- Direcţiei Arhitect Şef
- Serviciului public - Administraţia Domeniului Public




Viză de legalitate,
Secretar general al Municipiului Târgu Mureș
Bordi Kinga





 






         *Actele administrative sunt hotărârile de Consiliu Local care intră în vigoare şi produc efecte juridice după îndeplinirea condiţiilor prevăzute  de art. 129, art.139 din O.U.G. nr. 57/2019 privind Codul administrativ

